Com crear anotacions personalitzades.
Tiffany Antopolski
tiffany@antopolski.com
Andre Klapper
ak-47@gmx.net

Creative Commons Compartir Igual 3.0

Carles Ferrando Garcia
carles.ferrando@gmail.com 2010
Xavier Roijals
xavier.roijals@gmail.com 2011
Gil Forcada
gilforcada@guifi.net 2013

# Afegir anotacions

Una anotació és una nota o comentari afegit a un document PDF. Podeu afegir anotacions mitjançant el visualitzador de documents.

Quan obriu un fitxer, tindreu un panell lateral al costat esquerre de la finestra. Si no teniu un panell lateral visible, seleccioneu el botó Panell lateral a la cantonada superior esquerra, o premeu F9 al teclat.

A la part inferior de la subfinestra lateral, els botons Miniatures, Esquema, Anotacions i Adreces d'interès us permeten triar què mostrar a la subfinestra lateral. (Algunes opcions poden no estar disponibles per a alguns documents).

Per a crear una anotació:

Seleccioneu el botó Anota el document des de la barra de capçalera:

Hauríeu de veure a sota de la barra de capçalera els botons de Nota de text i Ressalta el text.

Feu clic al primer botó per a afegir una anotació de text.

Feu clic al punt de la finestra del document en el qual voleu afegir l'anotació. S'obrirà la finestra d'anotacions.

Escriviu el vostre text a la finestra d'anotacions.

Podeu canviar la mida de la nota fent clic i mantenint premut el botó esquerre del ratolí sobre una de les cantonades inferiors de la nota i desplaçant-lo.

Tanqueu la nota fent clic a la x a la cantonada superior de la nota.